Du Plessis (27) sukkel sedert verlede seisoen met ’n rugbesering en het al verskeie mediese oplossings gaan soek.
“Ek is baie teleurgesteld, maar die lewe is ’n kosbare ding en ek glo God het my ’n tweede kans gegee. Ek wil ook die OP-Kings bedank vir die kans wat hulle my gegee het om rugby te speel en vir hul vertroue in my ver­moëns as ’n speler.”
Du Plessis en sy vrou gaan nou na die Limpopo-provinsie verhuis waar hy ’n nuwe werk as bestuurder van ’n wildreservaat gaan begin.